FI Euroopan unionin virallinen lehti C 292/3

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 8. syyskuuta 2004 annetun komission asetuksen (EY) N:o 1595/2004 mukaisesti myönnetystä valtiontuesta

(2006/C 292/03)

(ETA:n kannalta merkityksellinen teksti)

Tuen numero: XF 6/06

Jäsenvaltio: Italia

Alue: Marche

Tukijärjestelmän nimike: Asetus (EY) N:o 2792/1999, sellaisena kuin se on muutettuna — Kalastusalan rakenteellisia toimenpiteitä kaudella 2000—2006 koskevan yhtenäisen ohjelma-asiakirjan rannikkoalueilla toteutettavien toimenpiteiden täytäntöönpano — rahoitustuen myöntämisperusteiden määritteleminen

Oikeusperusta: Delibera di Giunta Regionale n. 457 del 19 aprile 2006

Tukijärjestelmän vuosittaiset menot: Tuen kokonaismäärä yksinomaan kuluvan vuoden (2006) osalta on 1 038 760,80 EUR, josta

toimenpiteen 3.2 (Makean ja suolaisen veden vesiviljely) osuus on 440 000,00 EUR;

toimenpiteen 3.4 (Jalostaminen ja kaupan pitäminen) osuus on 300 000,00 EUR;

toimenpiteen 4.4 (Alan toimijoiden toteuttamat toimet) osuus on 150 00,00 EUR;

toimenpiteen 4.6 (Innovatiiviset toimet) osuus on 148 760,80 EUR.

Edellä mainittuja määriä voidaan mukauttaa tosiasiallisten tarpeiden perusteella (saadut hyväksymiskelpoiset hakemukset) ja korottaa siinä tapauksessa, että vuoden 2006 alustavaan talousarvioon on myöhemmin saatavissa lisämäärärahoja.

Tuen enimmäisintensiteetti: Tuen intensiteetti vaihtelee täytäntöönpantavan toimenpiteen tyypin mukaan. Asetuksen (EY) N:o 2792/1999, sellaisena kuin se on muutettuna, liitteessä IV esitetyt enimmäismäärät on joka tapauksessa otettu huomioon.

Prosentuaalisena osuutena tukikelpoisista kustannuksista laskettu tuen intensiteetti on:

toimenpiteen 3.2 (Makean ja suolaisen veden vesiviljely) osalta 40 %, ja sitä voidaan korottaa 50 %:iin, mikäli rahoitettavat toimet liittyvät epäsuotuisien ympäristövaikutusten huomattavaan vähenemiseen johtavan teknologian käyttöön;

toimenpiteen 3.4 (Jalostaminen ja kaupan pitäminen) osalta 40 %;

toimenpiteen 4.4 (Alan toimijoiden toteuttamat toimet) osalta 40 % tai 80 %, mikäli on kyse yleisen edun mukaisista toimista;

toimenpiteen 4.6 (Innovatiiviset toimet) osalta 70 %.

Täytäntöönpanoajankohta: Alkaen vuodesta 2006 seuraavan alustavan aikataulun mukaisesti:

Tukijärjestelmän kesto: Kyseessä on kertaluonteinen tuki, joka voidaan myöntää ainoastaan edellä mainitun määräajan kuluessa saatujen tukikelpoisiksi katsottujen hakemusten perusteella.

Tuen tarkoitus: Kalastusalan taloudellisen tilanteen parantaminen, tuotannon monipuolistaminen kehittämällä vesiviljelyä, innovaation, koulutuksen ja kokeilutoiminnan kannustaminen innovatiivisten hankkeiden avulla.

Eri toimenpiteiden erityistavoitteet ovat

toimenpide 3.2: makean ja suolaisen veden vesiviljelylaitosten rakentaminen, parantaminen ja tehostaminen sekä olemassa olevien laitosten tuotannon monipuolistamisen edistäminen tuotannon mukauttamiseksi niin laadun kuin määränkin osalta kalastustuotteiden kysyntään ja vastuullisen, ympäristöä vähemmän kuormittavan tuotannon varmistamiseksi;

toimenpide 3.4: kalastusyritysten ja yleisemmin kaikkien kalatalousalalla toimivien yritysten rakenteellisten ja teknisten investointimahdollisuuksien turvaaminen, jotta yritykset voisivat kehittää tuotteidensa laatua, parantaa työskentelyolosuhteitaan ja lisätä kannattavuuttaan, alan tuotantoketjun uudenaikaistaminen ja/tai lisäarvon tuominen alalle;

toimenpide 4.4: sellaisten kestoltaan rajattujen toimien kannustaminen, jotka eivät kuulu alan järjestöjen tai ryhmittymien perinteiseen toimialaan ja joilla pyritään uudenaikaistamaan kalastus- ja vesiviljelyalaa yhteisen kalastuspolitiikan tavoitteiden mukaisesti;

toimenpide 4.6: sellaisten innovatiivisiin menetelmiin perustuvien tutkimusten ja kokeellisten projektien kaltaisten pilottihankkeiden toteuttaminen, joilla yhteisen kalastuspolitiikan periaatteiden mukaisesti on kokeiluvaiheen jälkeen vaikutuksia kalastusalaan.

Ilmoitettava artikla [4–12 artiklasta], jota sovelletaan, sekä tukijärjestelmän kattamat tukikelpoiset kustannukset: Jäljempänä ilmoitetaan kunkin toimenpiteen osalta asetuksen (EY) N:o 1595/2004 artiklat, joihin viitataan alueneuvoston päätöksellä nro 457/2006 täytäntöönpannun tukijärjestelmän yhteydessä, sekä yhteenveto tukikelpoisista kustannuksista asetuksen (EY) N:o 448/2004 säännösten mukaisesti:

— asetuksen (EY) N:o 1595/2004 11 artikla; tukikelpoiset kustannukset liittyvät vesiviljelylaitosten välttämättömiin varusteisiin ja laitteisiin (poijut, painot, köydet, häkit), laitoksiin ja/tai niiden varusteisiin suoraan liittyviin rakennus- ja asennustöihin, kiinteistöjen, rakentamattomien tonttien ja V-luokan alusten hankkimiseen laitosten yksinomaiseen käyttöön, erityisiin huoltotoimenpiteisiin, varustetason saattamiseen yrityksen tarpeiden mukaisiksi (eristystyöt, ajoneuvoihin asennettavat kylmälaitteet), erityisiin atk-ohjelmiin sekä teknisiin ja suunnittelukustannuksiin 10 %:n rajoissa jäljellä olevista tukikelpoisista kustannuksista;

— asetuksen (EY) N:o 1595/2004 8 artikla; tukikelpoiset kustannukset liittyvät kiinteisiin rakenteisiin, irtaimeen omaisuuteen ja/tai niiden varusteisiin suoraan liittyviin rakennus- ja asennustöihin, jos niillä on suora yhteys toteutettavan investointihankkeen tavoitteisiin, sekä teknisiin ja suunnittelukustannuksiin 10 %:n rajoissa jäljellä olevista tukikelpoisista kustannuksista;

— asetuksen (EY) N:o 1595/2004 4 artikla; tukikelpoiset kustannukset liittyvät erottamattomana osana hankkeeseen kuuluvien varusteiden, laitteiden ja erityisten atk-ohjelmien hankintaan ja asentamiseen, tieteellis-tekniseen yhteistyöhön, ammatillisiin neuvonta- ja koulutuspalveluihin, koulutusaineistoon, selvityksiin, tieteellisiin ja teknisiin tutkimuksiin, eritelmistä, laatujärjestelmistä ja ympäristösertifioinnista aiheutuviin kustannuksiin sekä yleisiin kuluihin 5 %:n rajoissa hankkeeseen suoraan liittyvistä tukikelpoisista menoista;

— asetuksen (EY) N:o 1595/2004 6 artikla; tukikelpoiset kustannukset liittyvät varusteisiin, erityisiin atk-ohjelmiin, esittelytarkoituksiin käytettäviin pienimuotoisiin rakennelmiin, niihin liittyviin teknisiin kuluihin ja suunnittelukustannuksiin 5 %:n rajoissa toteutettavien töiden arvosta, tiedotusmateriaalin tuottamiseen (painetussa, atk- tai audiovisuaalisessa muodossa) 5 %:n rajoissa tukikelpoisten investointien arvosta, konferenssien ja seminaarien järjestämisestä aiheutuviin kustannuksiin (luennoitsijoiden palkkiot, luentomateriaali painetussa ja atk-muodossa, kutsukirjeiden painatuskustannukset jne.) 5 %:n rajoissa tukikelpoisten investointien arvosta, tieteellis-tekniseen yhteistyöhön, ammatillisiin neuvontapalveluihin 50 %:n rajoissa tukikelpoisten investointien arvosta.

Asianomainen ala/asianomaiset alat: Merikalastus, vesiviljely, jalostaminen ja/tai kaupan pitäminen

Tuen myöntävän viranomaisen nimi ja osoite:

Regione Marche Servizio Agricoltura, Forestazione e Pesca P.F. Pesca ed Acquacoltura via Tiziano, 44 I-60125 Ancona

Internet-osoite: www.pesca.marche.it

www.regione.marche.it (rubrique ”Il bollettino ufficiale”)

www.norme.marche.it (rubrique ”Delibere di Giunta”)

Tuen nro: XF 7/06

Jäsenvaltio: Espanja

Alue: Galicia

Tukijärjestelmän nimike tai yksittäistä tukea saavan yrityksen nimi: Tuet maakunnallisille tai itsehallintoalueen laajuisille yleishyödyllisille järjestöille

Oikeusperusta: Orden de 29 de mayo de 2006 por la que se convocan ayudas a entidades de interés colectivo de ámbito provincial o autonómico para el ejercicio 2006, Decreto Legislativo 1/1999, de 7 de octubre, por el que se apueba el texto refundido de la Ley de régimen financiero y presupuestario de Galicia, Decreto 287/2000, de 21 de noviembre, por el que se desarrolla el régimen de ayudas y subvenciones públicas de la Comunidad Autónoma de Galicia y Ley 38/2003, de 17 de noviembre, general de subvenciones.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tukien enimmäismäärä on 417 000 EUR vuonna 2006.

Tuen enimmäisintensiteetti (tuen enimmäisintensiteetti tai tuen enimmäismäärä tukikelpoista kustannuserää kohti): Enimmäisintensiteetti on 100 prosenttia investoinnista; tavanomaiset toimintakustannukset eivät kuitenkaan ole tukikelpoisia.

Täytäntöönpanoajankohta (päivämäärä, josta alkaen tukea voidaan myöntää tukijärjestelmästä tai jolloin yksittäinen tuki myönnetään):

Tukiohjelman kesto: 30. marraskuuta 2006 saakka

Tuen tarkoitus: Tarkoituksena on edistää Galiciassa toimivien maakunnallisten tai itsehallintoalueen laajuisten yleishyödyllisten järjestöjen alakohtaista järjestäytymistä ja niiden jäsenten koulutusta. Erityisesti tarkoituksena on rahoittaa muun muassa seuraavia toimia:

Artikla (4—12 artiklasta), jota käytetään, ja tukijärjestelmän tai yksittäisen tuen kattamat tukikelpoiset kustannukset: Sovelletaan asetuksen (EY) N:o 1595/2004 4 artiklaa. Tukikelpoisia ovat menot, jotka aiheutuvat pätevän henkilöstön, johtajien ja johtoryhmien palvelukseen ottamisesta järjestöjen teknisten ja hallintoa koskevien tarpeiden mukaisesti, atk-laitteiston sekä tiedottamiseen liittyvän laitteiston ja tietokoneohjelmien hankkimisesta, johtohenkilöstön ja jäsenten koulutuksen järjestämisestä, sekä yleishyödyllisten järjestöjen keskinäisen yhteistyön edistämiseksi järjestettävistä kokouksista, työistunnoista ja neuvotteluista.

Alat, joita asia koskee: Kalatalous

Tuen myöntävän viranomaisen nimi ja osoite:

Consellería de Pesca y Asuntos Marítimos. Edificio Administrativo San Caetano, 5. E-15.781 Santiago de Compostela (A Coruña)

Internet-osoite: www.xunta.es/conselle/pe/index.htm